**ΜΕΘΟΔΟΛΟΓΙΑ ΑΞΙΟΛΟΓΗΣΗΣ**

Ως μεθοδολογία αξιολόγησης για τη δράση 4Β.12.1.1: «Δομές αστέγων όπως Υπνωτήρια, Κέντρα Ημέρας (συνεχιζόμενες δομές)» προτείνεται η άμεση αξιολόγηση.

Η επιλογή της άμεσης αξιολόγησης γίνεται γιατί η δράση απευθύνεται σε συγκεκριμένους δυνητικούς δικαιούχους και αντίστοιχες δομές και οι πόροι που θα διατεθούν μέσω της πρόσκλησης επαρκούν για τη χρηματοδότηση όλων των προτάσεων.

Η άμεση αξιολόγηση περιλαμβάνει τα εξής:

**Άμεση Αξιολόγηση**

Στην Πρόσκληση ορίζεται η αρχική καθώς και η καταληκτική ημερομηνία υποβολής των προτάσεων των δυνητικών δικαιούχων. Κάθε πρόταση που υποβάλλεται αξιολογείται άμεσα χωρίς να απαιτείται να παρέλθει η προθεσμία υποβολής. Εφόσον η πρόταση ικανοποιεί τα κριτήρια που ορίζονται στην πρόσκληση προωθείται για ένταξη στο Πρόγραμμα. Η αξιολόγηση των υποβαλλομένων προτάσεων συνεχίζεται, με τη σειρά της ημερομηνίας και ώρας της ηλεκτρονικής υποβολής τους στο ΟΠΣ, μέχρι να εξαντληθεί ο διαθέσιμος προϋπολογισμός της πρόσκλησης ή αξιολογηθεί ο συνολικός αριθμός των προτάσεων.

Στην περίπτωση εξάντλησης του διαθέσιμου προϋπολογισμού, η ΔΑ ενημερώνει τους δυνητικούς δικαιούχους μέσω του ιστότοπου του Προγράμματος.